Merete Vikre

Merete Vikre (født 1966) er en norsk radiojournalist og programleder som har vært ansatt i P4 siden 1999. 

Vikre ble født i Odda i Hordaland, og er oppvokst på Svalbard og i Oslo. Hun er utdannet innen teater og medier ved Skiringssal folkehøyskole, 1987–1988.

Hun startet journalistkarrieren i lokalradio i begynnelsen av 1990-årene. Hun var først ved Radio Limelight og Radio Oslofjord. Deretter var hun nyhetsanker i TVRomerike i to år. I 1999 begynte hun som nyhetsanker og reporter i P4. Her har hun blant annet vært programleder i 17:30 og P4s radiofrokost.

Vikre har vunnet flere priser i Prix Radio, som er radiobransjens årlige prisutdeling. I 2006 vant Hun prisen for årets anker. I 2009, 2012 og 2016 fikk hun prisen for årets nyhetssending. I 2014 vant hun pris for årets intervju, etter en partilederutspørring av Fremskrittspartileder Siv Jensen.

Hun var aktiv i AUF i sine yngre år og var leder av Grorud AUF.

 Referanser 

Kategori:Norske radiojournalister
Kategori:Norske radioprogramledere
Kategori:Personer tilknyttet P4
Kategori:Vinnere av Prix Radio
Kategori:Personer fra Oslo